Bjørn O.Hansen: Vladimir Putin
Bjørn O.Hansen
Viser innlegg med etiketten Vladimir Putin. Vis alle innlegg
Viser innlegg med etiketten Vladimir Putin. Vis alle innlegg
tirsdag, september 13, 2016
Stadig flere evangeliske kristne rammes av den nye russiske anti-misjonsloven
Så langt er fem personer stilt for retten etter at den nye anti-misjonsloven ble innført i Russland. Tre av disse, hvorav to er utenlandske statsborgere er ilagt store bøter, men ingen er så langt blitt utvist fra landet. Stadig flere evangeliske menigheter er blitt oppsøkt av politiet. Det tyder på at de russiske myndighetene er fast bestemt på å implementere den nye loven raskt.
Det første kjente tilfellet vi kjenner til som er rammet av denne loven er baptistpastor Alekseij Telius i Nojabrsk, som er den største byen i det autonome området Jamalo-Nenetsk. Byen ligger omlag 560 kilometer sørøst for Salekhard og 870 kilometer nordøst for Tjumen. Her bor det rundt 100.000 mennesker.
Jeg nevner dette tilfellet fordi det er nokså spesielt. Fra enkelte hold er det blitt hevdet at denne loven opprinnelig var ment for å verne Russland mot terrorister. Da er det underlig at russisk terrorpoliti slår til mot en fredelig baptistpastor i en by i vest-Sibir. Nojobrask fikk først bystatus i 1982. Her er det nok ikke mange islamister. Nei, sannheten er nok heller den at den nye loven er et skalkeskjul for å slå ned på alt som truer Den russisk-ortodokse kirkes innflytelse i det russiske samfunnet. Som kjent er båndene mellom denne kirken og den russiske regjeringen og statsadministrasjonen sterke.
Pastor Telius fikk 5.000 rubler i bot og ble dømt for misjonsvirksomhet som strider mot loven. Enda en baptistpastor er blitt dømt. Denne fordi han har hatt møter i sitt hjem og innbudt folk som bor i nærområdet. Hvilket også strider mot loven.
I den russiske byen Tver ble en utenlandsk statsborger som er bosatt i Russland arrestert nylig. Det skjedde mens det ble forrettet dåp. Midt under dåpsseremonien stormet russisk anti-terrorpoliti lokalet og mannen ble senere dømt for å 'ha utført religiøse riter og seremonier'. Han skal også ha kunngjort møtet på Internett, hvilket er forbudt etter den nye loven. Byen Tver ligger i Tver Oblast, eller fylke. Den ligger der elven Tvertsa renner ut i Volga, og var opprinnelig bosted for kjøpmenn fra Novgorod, og ble en del av storfyrstedømmet til Vladimir i 1209.
Jeg er også kjent med at fire fotball-leire som Equmeniakyrkan i Sverige var involvert i ikke kunne bli gjennomført.
Billedtekst: Den russiske presidenten, Vladimir Putin, har skrevet under på den nye russiske anti-misjonsloven. Foto: Wikipedia/Kremlin.ru
Lagt inn av Bjørn Olav kl. 9:51 a.m. Ingen kommentarer:
Etiketter: anti-misjonslov, Baptister, evangelisk, Forfølgelse, Martyrkirken, Nojabrsk, Pastor Alekseij Telius, Russland, Tver, Vladimir Putin
mandag, august 29, 2016
Forbereder Putin en fullskala-krig mellom Russland og Ukraina?
Våre bedende venner i Ukraina oppfordrer nå om at det bes inderlig til Gud for deres hjemland.
Mens vestlige medier stort sett har vært helt tause, har det pågått en russisk styrkeoppbygning og Vladimir Putin har i praksis omringet landet.
Samtidig som Ukraina denne måneden kunne feire sitt 25 års jubileum som uavhengig stat fra Sovjetunionen, er situasjonen denne:
I midten av denne måneden flyttet Russland svært avanserte S-400 bakke-til-luft rakettsystemer inn på Krim-halvøya. Disse rakettene har en rekkevidde som strekker seg ut over deler av Svartehavet, men for våre ukrainske venner er det mest skremmende at disse rakettene kan nå store deler av Ukraina.
Men det mest skremmende er nok at Russland har gjennomført en rekke militærøvelser som ikke har vært varslet. Og det er ikke snakk om småskala øvelser. Det er snakk om store øvelser langs hele grensen av Ukraina, i Transnistra, i Svartehavet - og russerne har også øvd med landgangstyrker på Krim.
Og det er ikke ferdig med dette: I nord står en helt ny brigade klar i nærheten av Brjansk, i sør, så har vi de russiske styrkene på Krim, i øst, i nærheten av Rostov og i vest i Moldovas Transnistra-region. Ukraina er i praksis omringet.
Spørsmålet er hva Vladimir Putin tenker. Er dette oppbyggingen til en fullskala-krig mellom Russland og Ukraina, eller viser han bare muskler i forhold til Ukraina? Det som skjer er i hvert fall egnet til å skape frykt.
Ukrainske baptister og evangelikale troende deler disse bekymringene, og ber oss nå om å be for den svært spente situasjonen mellom de to landene.
Lagt inn av Bjørn Olav kl. 10:44 a.m. Ingen kommentarer:
Etiketter: forbønn, kriigforberedelser, profetisk forbønn, Russland, Ukraina, Vladimir Putin
fredag, juli 29, 2016
Sterke reaksjoner fra russiske kirkeledere på den nye religionsloven
Etter at Sovjetunionen kollapset i 1991, så har de evangeliske menighetene i det veldige russiske riket hatt gleden av 25 år med religionsfrihet. Nå ser det ut til at dette definitivt er over.
Som en av de første her i Norge omtalte jeg den nye loven som gir store begrensinger for misjon og øvrig virksomhet for evangeliske menigheter, her på bloggen den søndag 3. juli.
Nå kommer også de første reaksjonene på loven fra russiske kirkeledere. Den russiske baptistføderasjonen, sier i en uttalelse: "Forfatterne av lovteksten ba aldri om synspunkter fra de som berørt av de nye endringene. I stedet bryter loven den konstitusjonelle rett til å velge, holde religiøs tro. Loven vil skape forutsetninger for undertrykkelse av alle kristne. Enhver person som nevner sine religiøse synspunkter eller refleksjoner høyt eller fremsetter dem skriftlig, uten relevante dokumenter, kan bli beskyldt for ulovlig misjonsvirksomhet og bli gjenstand for bøtelegging."
Den loven rammer ikke Den russisk-ortodokse kirke. Det er sterke bånd mellom ledelsen i denne kirken og den russiske staten, men de evangeliske menighetene rammes hardt. 70 prosent av russerne, og 90 prosent av etniske russere, er en del av Den russisk-ortodokse kirke.
En markant lederskikkelse i den evangelisk-protestantiske bevegelsen i Russland, Sergeij Rakhuba (bildet), og president for Mission Eurasia, sier det slik, i et intervju med Assist News Service:
"Det er trist, men et faktum at en undertrykkende lov kjent som Yarovaya-pakken ble vedtatt onsdag 20. juli. Denne loven truer med å eliminere vår frihet."
Sergeij Rakhuba mener at den nye loven som Vladimir Putin nå har signert er 'alarmerende lik den sovjetiske religionsloven av 1929 som Stalin-administrasjonen benyttet for å utløse forfølgelse av evangeliske kristne, og som forårsaket en katastrofe for millioner av mennesker."
Til tross for massive og sterke protester fra evangeliske kirkeledere i Russland signerte Vladimir Putin den nye loven. Putin overså disse protestene fullstendig, og sender dermed et kraftig signal om hva de kan vente seg i årene fremover. Deres grunnlovsmessige rettigheter overses fullstendig.
Rakhuba mener den nye loven vil 'ødelegge den religiøse friheten, så fryktens såkorn, og oppmuntre til å søke etter indre fiender og kjempe mot dem'. I det siste legger Rakhuba 'medlemmer av enhver religiøs gruppe med unntak av Den russisk-ortodokse kirken'.
Bakteppet for denne nye religionsloven er frykten for terrorisme og fiendtlig virksomhet på russisk jord. Samtidig gir dette et grunnlag for å ha kontroll og styre alle religiøse grupper i landet, ikke minst de evangelisk-kristne, som har opplevd stor fremgang etter kommunismens fall.
En annen russisk kirkeleder, Sergeij Ryakhovskij, som er leder for de protestantiske kirkene i Russland, sier det slik:
"Den plikten som nå pålegges alle troende til å ha en spesiell tillatelse til å dele hans eller hennes tro, samt dele ut religiøs litteratur og materiell utenfor lokaler brukt til religiøs tilbedelse er ikke bare absurd og krenkende, men det skaper også et grunnlag for masseforfølgelser av troende for brudd på disse bestemmelsene. Den sovjetiske historien viser oss hvor mange mennesker av ulik tro som er blitt forfulgt for å spre Guds ord. Denne loven fører oss tilbake til vår skammelige fortid."
Jake Roudkovskij, som er professor ved New Orleans Baptist Seminary, og med gode forbindelser med Russland, sier det slik:
"Baptistmenighetene i Russland vil overleve. Dette er ikke noe nytt for dem."
La oss be for Russland, og for alle våre trossøsken som rammes av den nye loven.
For de som ikke er oppdatert på den nye loven og hva den innebærer, skrev jeg blant annet dette 3. juli:
"Religionsutøvelse vil kun tillates i kirkebygg, forsamlingslokaler, kirkegårder eller religiøse skoler. Det betyr at man ikke lenger har lov til å holde gatemøter, drive med evangeliseringsarbeid, dele ut traktater, selge bøker eller holde bønnemøter i private hjem. Alle gudstjenester må holdes i lokaler som er godkjent for dette. Å formidle tro gjennom sosiale medier eller andre steder på Internett er også blitt ulovlig. Eposter med bibelsitater eller invitasjoner til gudstjenester er også å regne som lovbrudd.
Og det stopper ikke her.
Alle som formidler tro må tilhøre godkjente og registrerte trossamfunn. Virksomheten til de uregistrerte baptistene vil dermed rammes av dette, og deres møter vil i praksis bli forbudt. Utenlandske misjonærer må ha dokumenter på at de er invitert av en godkjent kirke eller organisasjon, og de får bare virke innenfor det området hvor denne kirken eller organisasjonen er registrert. Og som om ikke det er nok: de får kun tillatelse til å formidle sitt budskap til organisasjonens medlemmer. De kan altså ikke invitere eller forkynne for andre."
Lagt inn av Bjørn Olav kl. 11:52 a.m. Ingen kommentarer:
Etiketter: Forfølgelse, Jake Roudkovskij, Martyrkirken, Mission Eurasia, religionslov, Russland, Sergeij Rakhuba, Sergeij Ryahovskij, Sovjetunionen, Vladimir Putin
Protester mot den nye russiske religionsloven i en rekke russiske byer
Tirsdag denne uken ble det arrangert en protestaksjon mot de nye, svært så restriksive religionslovene i Russland. Det fant sted i Russlands tredje største by, Novosibirsk, og samlet 200 mennesker. Mindre demonstrasjoner ble også hold en en rekke andre russiske byer.
Det er Moscow News som melder dette.
Blant annet fant det sted en lignende protestaksjon i St.Petersburg, samme dag. Den samlet 150 mennesker. Her ble en kvinne arrestert av politiet fordi hun solgte plastikkposer med slagord mot den nye loven.
Disse protestaksjonene skal være de første etter at president Vladimir Putin satte sin signatur på den nye loven.
Konsekvensene av den nye loven omtalte jeg i en artikkel her på bloggen søndag 3. juli, og du kan lese den her:
http://bjornolav.blogspot.no/2016/07/siste-ny-lov-rammer-kristne-trossamfunn.html
Flere menigheter begynner nå å merke konsekvensen av den nye loven allerede. Av sikkerhetsmessige hensyn kan jeg foreløpig ikke nevne navnene på disse menighetene, men det dreier seg om noen baptistmenigheter hvor pastorene er blitt innkalt av politiet for avhør. Politiet ville ha informasjon om hvilke utenlandskontakter disse hadde, og hva slags virksomhet disse utenlandskontaktene bedrev i Russland.
Men denne kartleggingen fra russiske sikkerhetsmyndigheter har sannsynligvis pågått lenge. Arvtageren til den beryktede sikkerhetstjenesten KGB, FSB, er kjent for å være godt oppdatert. La oss be for Russland og våre russiske trossøsken. Tiden fremover kan bli veldig utfordrende for evangeliske troende. Som kjent har Den russisk-ortodokse kirke sterke bindinger til den russiske staten, og rammes ikke av den nye loven.
Lagt inn av Bjørn Olav kl. 10:05 a.m. Ingen kommentarer:
Etiketter: Forfølgelse, Martyrkirken, Misjon, protestaksjon, religionsfrihet, religionslov, Russland, Trosfrihet, Vladimir Putin
søndag, juli 03, 2016
SISTE: Ny lov rammer kristne trossamfunn i Russland hardt - trosfriheten begrenses kraftig
Noe svært urovekkende er i ferd med å ramme kristne i Russland og vil få store konsekvenser for de frie menighetenes misjonsarbeid.
En ny lov, som bare mangler signaturen til Vladimir Putin, vil tre i kraft allerede 20. juli og vil innebære følgende:
Religionsutøvelse vil kun tillates i kirkebygg, forsamlingslokaler, kirkegårder eller religiøse skoler. Det betyr at man ikke lenger har lov til å holde gatemøter, drive med evangeliseringsarbeid, dele ut traktater, selge bøker eller holde bønnemøter i private hjem. Alle gudstjenester må holdes i lokaler som er godkjent for dette. Å formidle tro gjennom sosiale medier eller andre steder på Internett er også blitt ulovlig. Eposter med bibelsitater eller invitasjoner til gudstjenester er også å regne som lovbrudd.
Og det stopper ikke her.
Alle som formidler tro må tilhøre godkjente og registrerte trossamfunn. Virksomheten til de uregistrerte baptistene vil dermed rammes av dette, og deres møter vil i praksis bli forbudt. Utenlandske misjonærer må ha dokumenter på at de er invitert av en godkjent kirke eller organisasjon, og de får bare virke innenfor det området hvor denne kirken eller organisasjonen er registrert. Og som om ikke det er nok: de får kun tillatelse til å formidle sitt budskap til organisasjonens medlemmer. De kan altså ikke invitere eller forkynne for andre.
Den nye loven, som har gått igjennom Dumaen, rammer ikke Den russisk-ortodokse kirken og dens medlemmer. Den har en særstilling og er i praksis statens offisielle religion. Intensjonen er god: russerne ønsker å begrense muligheten for Islam til å bre om seg i det veldige russiske riket, men den rammer også alle kristen trossamfunn - med unntak av Den russisk-ortodokse kirkes virksomhet.
Lagt inn av Bjørn Olav kl. 12:04 a.m. Ingen kommentarer:
Etiketter: Den russisk-ortodokse kirke, Forfølgelse, Martyrkirken, Misjon, Russland, Trosfrihet, uregistrerte baptister, Vladimir Putin
torsdag, desember 17, 2015
SISTE: Russland innfører lov mot 'forvrengt og ekstremistisk bruk' av Bibelen
På den russiske presidentens initiativ har den russiske Dumaen vedtatt en lov som forbyr 'forvrengte og ekstremistiske' utleggninger av Bibelen. Loven skal sikre at Bibelen ikke brukes til å forsvare noen form for anti-semittisme.
Russland er kjent for sterke anti-semittiske holdninger, og landets historie er full av eksempler på forferdelige pogromer.
Men Vladimir Putin, en tidligere KGB-agent, har lenge vært kjent for sin motstand mot anti-semittismen, og voldelige angrep på jøder har det de senere årene vært mindre av, skriver Israels nasjonale nyhetstjeneste.
Sjefrabbineren for Russland, Berel Lazar, sier til Israel National News, at den nye loven er uhyre viktig i kampen mot den russiske anti-semittismen. Offentlig takket han 'min venn president Putin som modig blokkerer alle anti-semittiske fenomener'.
Putins varme relasjoner med den jødiske befolkningen i Russland har lenge vakt stor oppmerksomhet. Nylig kunne jeg på bloggen skrive om hans egen svært rørende historie om hvordan en jødisk familie tok seg av ham, mens han bodde i fattige kår i en blokk i St.Petersburg. Jeg fikk mange reaksjoner på den bloggartikkelen. Flere stilte spørsmålstegn ved ektheten i historien. Men historien bekreftes i et intervju med Putin i New York Times, og omtales nå også av Israel National News.
I 2012 var Vladimir Putin tilstede under en minnemarkering i Natanya i Israel. Her er det reist et monument for å minnes Den røde armeens offer under 2.verdenskrig. Ved den anledningen sa han:
'Jeg er veldig begeistret for å være her i dag ... Jødenes Holocaust er den mest skammelige og mørke hendelse i menneskehetens historie, og den sovjetiske armeen knuste hodet på det nazistiske monsteret... Dette forunderlige monumentet stryker respekten jeg føler mot det jødiske folk og mot staten Israel'.
Billedtekst: Vladimir Putin i selskap med sentrale jødiske ledere i Russland.
Lagt inn av Bjørn Olav kl. 2:11 p.m. Ingen kommentarer:
Etiketter: antisemittisme, Bibelen, Jødedommen, lover, Russland, Vladimir Putin
onsdag, desember 09, 2015
SISTE: Vladimir Putins hjertevarme tale om sin kjærlighet til jødene
Historien du er i ferd med å lese har grepet meg veldig, og som meg, tror jeg du kommer til å bli veldig overrasket. Dette er en tale Putin har holdt, og som en jødisk organisasjon  nylig offentliggjorde:
'Jeg vil fortelle dere en liten historie, som fant sted i St.Petersburg for omlag 50 år siden. En ung ikke-jødisk gutt vokste opp i en svært fattig familie. På den tiden vokste de fleste familiene opp i kommunale leiegårder, som hadde atskilte rom for familier og hvor man delte kjøkken om stue.
Denne gutten hadde fattige foreldre som nesten aldri var hjemme. Han var heldig fordi nabofamilien i et annet rom i leiligheten begynte å invitere ham inn. Faren, som var professor, hjalp ham med leksene, og de satt barnevakt for ham. Han var en ung gutt. Familien, som var jødisk, inviterte ham også til å ta del i sabbatsmåltidet på fredager. Han husker hvordan de tok frem en gammel bok og leste fra denne boken etter måltidet.
På denne siden, sier gutten: 'Hvor imponerende disse menneskene var!' De kranglet aldri. Det var en slik respekt mellom mann og kone, en vakker familie å etterligne.
Mange, mange år senere, vokste den lille gutten opp og ble vise-borgermester i St.Petersburg. For 19 år siden kom en sak opp om å bygge en jødisk skole i St.Petersburg. Vise-borgermesteren fikk høre at regjeringen ikke ville gi tillatelse til noe slikt.
Han oppsøkte viseministeren for utdanning og spurte ham hvorfor de ikke ville gi tillatelse til at en jødisk skole fikk starte opp sin virksomhet. Han svarte at det var fordi han selv var jøde, og da ville alle kunne si at det var fordi han var jøde at han hadde tillatt en jødisk skole. 'Jeg tror det er bedre at alt er som det har pleid å være. Det finnes ingen jødisk skole, så jeg lar denne saken ligge. Det er best for alle parter'.
Gutten, nå vise-borgermester i St.Petersburg, tok dokumentene og signerte dem selv. Selv om han ikke hadde tillatelse til å signere papirene, fordi han selv ikke tilhørte dette departementet, signerte han likevel dette dokumentet. Dette var den første jødiske skolen som ble åpnet i St.Peterburg. Den gutten var Vladimir Vladimirovitsj Putin'.
Norsk oversettelse (C) Bjørn Olav Hansen
Lagt inn av Bjørn Olav kl. 10:41 a.m. Ingen kommentarer:
Etiketter: Israel, Jødedommen, Russland, St.Petersburg, Vladimir Putin
fredag, juni 26, 2015
Gud kaller forbedere til å be for Norges grenser mot Russland
I forbindelse med den nasjonale bønnekonferansen på Grimerud i februar i år, ble vi kjent med at flere forbedere hadde fått tiltaler fra Gud om at de spesielt skulle be for Norges nordlige grenser.
Noen av dem var blitt vekket opp om natten, og Herren hadde talt til dem om at de spesielt måtte be for grensene mot Russland. Andre hadde hatt drømmer om dette. Ingen av de som dette hadde skjedd med, kjente til hverandre.
Er dette bare overspente mennesker? Eller er det virkelig slik at Herren på en spesiell måte kaller oss til å be for Norges grenser mot Russland?
Dette skjer jo samtidig med at norske myndigheter ved en rekke ganger har fortalt om russiske militærfly som har vært i nærkontakt med norske fly, og nylig ble militære mannskaper i de russiske nordområdene satt i høyeste alarmberedskap. I går kunne VG Nett fortelle at Russland faktisk har øvd på en invasjon av Nord-Norge!
Det skriver den amerikanske tenketanken Center for European Policy Analysis (CEPA) i rapport som ble presentert i går. I rapporten hevdes det at russiske militære i mars holdt en øvelse hvor scenariet var en hurtig invasjon av Nord-Norge, Åland og Bornholm.
I rapporten heter det i følge VG: 'Hvis dette hadde blitt utført, ville kontroll av disse områdene gjøre det tilnærmet umulig for NATO-allierte å forsterke de baltiske landene'.
Rapporten VG henviser til er en analyse av hvor godt de nordiske landene, de baltiske landene og Polen er mot en trussel fra Russland. Disse landene kaller CEPA for 'Europas nye frontlinjestater'. Svaret er nedslående. I et sammendrag fra rapporten heter det:
'Disse landenes mangel på en samlet strategi, og deres resulterende manglende evne til å forsvare seg uten hjelp fra utsiden og trusselen dette skaper for NATOs kredabilitet i regionen, gjør dette til et globalt problem ...'
Rapporten slår fast at NATO kan stå maktesløse om Russland gjør alvor av dette.
Du kan lese VG artikkelen her: http://www.vg.no/nyheter/utenriks/russland/rapport-russland-oevde-paa-invasjon-av-nord-norge/a/23477075/
Ron White og Emanuel Minos
Det er slett ikke første gangen vi hører om at Gud varsler Norge om et russisk angrep. Evangelist Ron White, så et syn hvor man så Russland angripe Norge. Det ble skrevet ned i traktatform og spredt i store mengder over hele Norge.
Vår egen Emanuel Minos hadde et syn mens han oppholdt seg på Hedmarktoppen hvor han så en fremmed makt angripe den nordlige delen av landet vårt. Han navnga aldri hvem denne nasjonen var.
Om disse synene har jeg ingen bestemte meninger. Jeg bare nevner dem.
Hvordan skal vi forholde oss til dette?
To ting er sikkert:
Vi er i ferd med å vende tilbake til den kalde krigens dager, med opprustning både på russisk side og i NATO-landene. Putin vil gjenreise Russland som en maktfaktor på linje med det gamle Sovjetunionen, og aggresjonen både på Krim og i de østlige delene av Ukraina, viser at han mener alvor. På den andre siden svarer NATO med å stadig flytte våpen tett opptil den russiske grensen, og de gjennomfører øvelser som provoserer russerne.
Det andre vi kan være sikker på er dette: bønnens makt er stor! La oss be! Be for våre nordområder, om beskyttelse for våre grenser, om vekkelse, både i Norge og i Russland. Svaret på denne utfordringen, er ikke opprustning, men vekkelse. La oss stå sammen med våre trossøsken i Russland og Ukraina og be om en gjennomgripende vekkelse som vil ryste våre nasjoner og bringe mange mennesker inn i Guds rike.
Lagt inn av Bjørn Olav kl. 1:05 a.m. Ingen kommentarer:
Etiketter: Emanuel Minos, forbedere, forbønn, grenseområder, Nasjonal bønnekonferanse, profetisk forbønn, Ron White, Russland, VG, Vladimir Putin
mandag, mars 16, 2015
Den russiske nordflåten i full alarmberedskap i dag - advarsler i profetiske budskap
I forbindelse med årets nasjonale bønnekonferanse ble vi kjent med flere profetiske budskap vedrørende nordområdene. Vi ble oppfordret til å be for Norges grenser til Russland.
Disse profetiene ble ikke mindre aktuelle i dag!
VG nett melder nå at Russland har satt igang en stor beredskapsøvelse like ved norskekysten, og det uten å varsle Norge. Det er uvanlig i seg selv.
Og det er ikke småtterier: Russlands forsvarsminister Sergeij Sjoigu sa på en pressekonferanse tidligere i dag at opptil 38.000 soldater, 3600 kampkjøretøy, 56 marinefartøy og opptil 110 fly og helikoptre skal delta. Dette er nok et direkte svar på NATO's vinterøvelse i Finnmark, hvor 5000 soldater deltar. Det er den største vinterøvelsen i Finnmark siden 1967. Nå svarer altså den russiske bjørnen. President Vladimir Putin har satt hele den russiske nordflåten i full alarmberedskap!
Den russiske øvelsen skal vare i en dag, men den viser til fulle Russlands enorme styrke og vår egen sårbarhet. La oss be for våre nordlige grenser.
Lagt inn av Bjørn Olav kl. 4:28 p.m. Ingen kommentarer:
Etiketter: alarmberedskap, forbønn, Nato, Norge, profetisk advarsel, profetisk forbønn, Russland, Vladimir Putin
tirsdag, oktober 14, 2014
Russland vil forby brysom menneskerettighetsorganisasjon
De var brysomme for Sovjetregimet. Nå ser det ut til at de også blir sand i maskineriet for Vladimir Putin. Han vil ha deres minne og Russlands hukommelse visket ut.
Det er tydelig at menneskerettighetene har og vil få trange kår under Putins regime. Mandag ble det nemlig kjent - via det russiske nyhetsbyrået Ria Novosti - at justisdepartementet i Russland vil forby Russlands eldste menneskerettighetsorganisasjon 'Memorial'.
'Memorial' ble stiftet 19.april 1992 av fredsprisvinneren, Andreij Sakharov, her sammen med kona Jelena Bonner. Sakharov, som fikk Nobels fredspris i 1975, grunnla denne organisasjonen for 'å fremme en offentlig samvittighet basert på demokratiske og rettsstatlige verdier fri for totalitære mønstre'.
Hva er det som gjør at justismyndigheter nå reagerer så sterkt?
Sakharov-organisasjonen har avdekket og dokumentert overgrep og terror som ble begått av Sovjet-regimet. Blant annet har de intervjuet overlevende for de grusomme arbeidsleirene, de såkalte GULAG-leirene. 'Memorial' har også satt opp minnesmerker.
Men de har ikke bare satt et kritisk søkelys på den russiske historien. Sakharov-organisasjonen har også avdekket brudd på menneskerettighetene i blant annet Tsjetsjenia. En av organisasjonens medarbeidere, Natalja Estemirova, ble i 2009 bortført og myrdet i Ingusjetia mens hun selv undersøkte brudd på menneskerettighetene.
Det er selveste justisministeren i Russland som har anmeldt 'Memorial' til Høyesterett. Det skjedde i går, 13. oktober, med følgende begrunnelse:
'På grunn av grove og gjentatte brudd på russisk lov har vi bedt Høyesterett om å forby historie og sivilorganisasjonen Memorial'.
Disse bruddene på russisk lov skal dreie seg om rene formaliteter, blant annet dreier det seg om hvordan denne organisasjonen er organisert.
Det er ingen tvil om at det er helt andre årsaker som ligger bak. Vladimir Putin vil viske ut de sidene ved russisk historie han ikke liker. Putin arbeidet i perioden 1975 til 1991 for KGB. Fra 1985 til 1990 var han stasjonert i Dresden i Øst-Tyskland. I juli 1998 ble han utpekt til sjef for FSB, det nye navnet på KGB. I forkant av den russiske invasjonen i Tsjetsjenia ble Putin i august 1999 utnevnt til statsminister. Det kan være at en organisasjon som graver i fortiden blir for brysom for en person som har mye å skjule.
Lagt inn av Bjørn Olav kl. 11:43 a.m. Ingen kommentarer:
Etiketter: Andreij Sakharov, Jelena Bonner, KGB, Memorial, menneskerettigheter, Russland, Vladimir Putin
onsdag, august 27, 2014
En opptrapping av krisen i Ukraina kan få store konsekvenser for Norge - og skape global kornkrise
Et team fra Tema ungdomssenter i Zaporozhye hjelper til med å bygge opp igjen et kristent rehabiliteringssenter i Slavjansk i Ukraina.
I forbindelse med kampene som pågår i dette området, traff tre granater bygningen, og ødela deler av taket, de indre veggene, og nesten alle vinduene.
Estimater viser at så mange som 2500 private hjem i Slavjansk er ødelagt, enten helt eller delvis, på grunn av kamphandlingene. Mange har ingen mulighet til å sette dem i stand igjen, og velger å bo der med de store konsekvensene dette vil kunne føre med seg når vinteren setter inn.
Planen er nå å bringe inn 10-20 personer som kan arbeide med gjenreisningen av rehabiliteringssenteret. La oss be for dem.
Ukrainas president Petro Porosjenko kunngjorde i går at han oppløser parlamentet og skriver ut nyvalg 26.oktober. Dette skjer samtidig med at president Porosjenko møtte Russlands president, Vladimir Putin, i Minsk.
Gårsdagens møte i den hviterussiske hovedstaden var første gang de to presidentene møtte hverandre ansikt til ansikt siden juni, og andre gang siden krisen i Øst-Ukraina begynte i februar.
Det er få - om noen - som tror at disse samtalene vil føre til noe som helst. I forbindelsen med møtet uttrykte Ukrainas president at ikke bare Ukrainas skjebne sto på spill, men hele Europas. Det er sterke ord, men Ukraina-krisen har kimen i seg til å ryste hele det europeiske kontinentet. En utvidelse av krigen vil kunne få dramatiske følger.
Konsekvenser av Ukraina-krisen for Norge
Også for lille Norge. Vi må ikke glemme at Ukraina forsyner oss med mye av kornet vi trenger til vårt daglige brød. 'Uroen i Ukraina kan i verste fall føre til en global kornkrise og høyere matpriser', frykter Marit Arnstad (Sp).Det kom frem i et oppslag i avisen VG 6.mars i år.
'Verden har blitt veldig avhengig av leveransene fra Svartehavsområdet. Det som skjer nå kan ha relativt dramatiske konsekvenser', sier daglig leder i AgriAnalyse, Christian Anton Smedshaug, til avisen.
Lagt inn av Bjørn Olav kl. 12:28 a.m. Ingen kommentarer:
Etiketter: Forfølgelse, korn, kornlagre, Martyrkirken, President Petro Porosjenko, Russland, Slavjansk, Ukraina, Vladimir Putin
mandag, september 09, 2013
Et angrep på Syria vil kunne sette hele Midtøsten i brann
Verden holder pusten. I det østlige Middelhavet forbereder USAs marine seg på en militæraksjon i Syria. Etter det ulike medier melder vil den vare i minst tre dager.
Et slikt angrep kan sette hele Midtøsten i brann. Spenningen er ikke blitt mindre etter at Russland har øket sitt militære nærvær i området. Den russiske viseforsvarsministreren, Anatolij Antonov, snakker med store bokstaver: Russerne vil forsøke å gjøre det de kan for å stanse de amerikanske krysserrakettene og bombingen av syriske mål. Og president Vladimir Putin garanterer på sin side at de vil hjelpe Syria med å forsvare seg. Allerede nå leverer russerne våpen til Assad-regimet.
Et amerikansk angrep som ikke er godkjent av FN vil være et brudd på folkeretten. Det er ikke vanskelig å forutse at Iran vil føle seg forpliktet på å støtte Assad-regimet, og har også advart om at et angrep på Syria, vil føre til et iransk angrep på Israel.
Et amerikansk angrep på Syria vil sivilbefolkningen, og ikke minst den kristne delen av befolkningen, sterkt. Det vil føre til ufattelige lidelser og kunne føre til at islamister vil hevne seg på kristne, ikke bare i Syria, men i hele Midtøsten.
Dette er en tid for forbederne til å være våkne og til å be. Vi kaller på alle forbedere til å stå sammen med oss i forbønnen for Syria.
Lagt inn av Bjørn Olav kl. 12:19 a.m. Ingen kommentarer:
Etiketter: Anatolij Antonov, forbønn, Martyrkirken, Midtøsten, Syria, USA, Vladimir Putin
mandag, august 06, 2012
Farlig og skremmende utvikling i Russland
Utviklingen i Russland er skremmende. Maktkonsentrasjonen rundt Putin, som er og mer fremstår som en eneveldig tsar, er en ting. I går fremkom det en foruroligende bekreftelse på noe vi har sett lenge: koblingen mellom stat og religion.
Vsevolod Chaplin, en høytstående prest i den russisk-ortodokse kirken som ofte fungerer som talsperson for den, sier det nå rett ut: 'Vårt ideal er en sammenveving mellom kirken og myndighetene, samt enhet mellom folket og myndighetene'.
Chaplin uttalte seg seg nylig til The Guardian. Der sier han dette: 'For den ortodokst troende, slik som for den muslimske, er det en selvfølge at myndighetene og kirken forstås som det samme'.
En slik blanding av stat og kirke - som vi har sett så mange tragiske eksempler opp igjennom hitorien av - er en hybrid. En slik kirke finnes ikke beskrevet i Det nye testamente. Tvert om. Kristi forsamling og staten er to diamentralt motsatte størrelser i Det nye testamente. Statkirken blir maktkirken som til slutt forfølger Kristi forsamling.
Georgij Edelstein
Det gleder meg at Georgij Edelstein (bildet) fremdeles er oppegående, og taler med klar stemme i Russland nå. Den nå 80 årige ortodokse presten er en av mine venner, som jeg har kjent i flere år. Under et av hans mange besøk i Norge var han midagsgjest hos oss. Under sovjet-tiden var Edelstein en svært uredd røst og ble til bry for både statsledelse og kirkeledelse.
Nå ser jeg at han har uttalt seg til Aftenposten om den siste utviklingen i Russland.
– Det er ingen tvil om at president Putins og patriark Kirills forhold er for tett. Derfor er det også viktig å være klar over at mange innad i den ortodokse kirke ikke deler patriarkens syn, sier han til Aftenposten.
Edelstein, som er prest i Kostroma, mener at sammenblandingen mellom stat og kirke ikke bare er uheldig, den er også grunnlovsstridig. Der står det at stat og kirke i Russland skal være adskilt.
Sammenblandingen av stat og kirke kan gjøre det enda vanskeligere for kristne fra andre sammenhenger enn den offisielle statsreligionen å drive sin virksomhet. Det finnes det allerede mange eksempler på i det veldige russiske riket. Det kan komme flere, mange flere.
Lagt inn av Bjørn Olav kl. 12:24 a.m. Ingen kommentarer:
Etiketter: Den russisk-ortodokse kirke, forsamlingen, Georgij Edelstein, religionsfrihet, Russland, statsreligion, Vladimir Putin, Vsevolod Chaplin
søndag, mars 04, 2012
- Patriark Kirill har tatt kirken som gissel i sin støtte til Putin
I dag går Russland til valg og man trenger ikke være profet for å si at det veldige rikets neste president heter Vladimir Putin. Det er mange ting som er betenkelig med dette valget. Blant annet den uforbeholdne støtten som den russisk-ortodokse kirke gir til Putin. Patriark Kirill kaller de 12 årene Vladimir Putin har sittet ved makten 'et mirakel fra Gud'. Det gjorde han åpenlyst i et møte i Kreml onsdag denne uken, hvor flere religiøse ledere var til stede. Han kritiserer også Putins motstandere. Vel, det er vel heller vanskelig å se at den russisk-ortodokse kirke har hatt gode kår under Putins-regime, og båndene mellom stat og kirke, slik de var under tsartiden, er blitt styrket. Det gir den russisk-ortodokse kirke en særstilling.
Dette er betenkelig av flere årsaker. For det første er det betenkelig med en sammenblanding av stat og kirke i utgangspunktet. En slik sammenblanding har ingen ting med kristen tro å gjøre. Stat og kirke er to størrelser som ikke hører sammen. Kirken kan ikke og skal ikke representere en bestemt politikk, den skal representere Guds rike, og ved å gjøre det vil den komme i konflikt med staten på flere områder. Ikke minst vil kirken måtte stille seg på parti med de fattige og lidende, som kan få sin livssituasjon ytterligere forverret under den til enhver tid sittende regjering. Kirken må være salt og lys i samfunnet, og da kan den ikke gå kompromissets vei.
For det andre er det en voksende folkelig misnøye med Putin, og Den russisk-ortodokse kirke kan komme i en situasjon som den var i før kommunistene tok over da den var et talerrør for tsarregimet. Kirken vil dermed bidra til at folket undertrykkes.
Professor i religionshistorie Boris Falikov, sier i et intervju med NTB at patriark Kirill inngik en avtale med Putin etter at patriarken tiltrådte i 2008. Han overbeviste da Putin om at kirken burde få sine konfiskerte eiendommer tilbake, i bytte mot å sørge for at folk oppfører seg moralsk riktig.
- Putin ser på kirken som en mobiliserende faktor for ham selv, sier Falikov.
Over 70 prosent av russerne regner seg som ortodokse kristne, men det er som i Norge: få av dem går regelmessig i kirken. Og hvor mange av disse 70 prosentene som har en levende tro er det vel ingen som vet. Etter selv å ha besøkt Russland en rekke ganger - både St.Petersburg og landsbygda - er det min oppfatning at mange av de jeg har samtalt med har hatt liten innsikt i hva evangeliet handler om.
Den russisk ortodokse kirke har styrket sin rolle i det veldige russiske riket siden Sovjetunionens sammenbrudd i 1991. Det gjelder også som en kuturell faktor og et historisk samlingspunkt for en nasjon som leter etter sine røtter og en felles arv de kan holde fast ved. Den russiske nasjonalismen er i blomstring.
- Staten har bidratt til å gi kirken en viktigere rolle i samfunnet, men befolkningen er ikke så veldig begeistret for dette. Folk er skeptiske og lever etter sekulære etiske regler, sier Falikov.
Religionshistorikeren mener kirken er blitt en slags ideologisk erstatning for kommunismen i Putins regjeringstid. Da demonstrasjonene begynte i desember vinglet Den russisk-ortodokse kirken, og gav ulike signaler og forsøkte vel også dels å spille en meglerrolle. Men nå fjerner patriarken en hver tvil. Den stiller seg på Putins side. Falikov tror patriark Kirill på lang sikt risikerer å støte fra seg mye ungdom.
- Kirill har tatt kirken som gisell med sin klare støtte til Putin, noe som blir et stort moralsk problem, sier Falikov, som spør om patriarken forstod hva som skjedde da massprotestene brøt ut i Russland i desember ifjor.
På bildet sees patriark Kirill sammen med Vladimir Putin. (Foto: The Daily Star)
Lagt inn av Bjørn Olav kl. 10:11 a.m. Ingen kommentarer:
Etiketter: Den ortodokse kirke, Patriark Kirill, Russland, Vladimir Putin
mandag, januar 09, 2012
Vladimir Putin døpt i dypeste hemmelighet som spedbarn
Vladimir Putin ble døpt i dypeste hemmelighet som spedbarn, mot sin fars vilje.
En og en halv måned gammel tok hans mor ham med seg til Kristi forklaringskirke i St. Petersburg, og barnet ble døpt av bror til den nåværende patriarken, Kirill I. Dette skjedde i 1977. Kristi forklaringskirke ligger ikke så langt unna stedet hvor Putin ble født og vokste opp. Hans far, som var medlem av kommunistpartiet, var sterkt i mot all form for religion, så hans mor må ha vært svært modig som gjorde dette.
Det er Vladimir Putin som selv har nevnt dette i forbindelse med julegudstjenesten 6. januar i år. Putin og hans familie deltok på julegudstjenesten i nettopp Kristi forklaringskirke.
Presten som døpte Putin ville at han skulle hete Michael, siden dåpen skjedde på erkeengelen Michaels dag. Men barnet var allerede registrert borgerlig som Vladimir.
Lagt inn av Bjørn Olav kl. 10:05 a.m. Ingen kommentarer:
Etiketter: Dåp, Russland, St.Petersburg, Vladimir Putin
fredag, august 08, 2008
Solsjenitsyn stedt til hvile i kloster
På Kristi forklaringsdag ble Aleksandr Solsjenitsyn gravlagt i klostergården til et av Moskvas eldste klostre, Donskoi. Han ble båret til graven av russiske æressoldater, og begravelsen ble overført direkte på russisk stats-TV. Mannen som slo de første revene i Jernteppet, ble til slutt hyllet som den ekte sønn av Russland han var!President Dmitrij Medvedev la ned krans av røde roser. President Medvedev avbrøt sin ferie for å ta del i begravelsen. Statsminister Vladimir Putin var ikke til stede, men har møtt Solsjenitsyn ved ulike anledninger mens han var president. Han har nå beordret av Solsjenitsyns bøker skal brukes i russisk skoleundervisning! Under gudstjenesten forut for gravleggelsen var Solsjenitsyns kiste omringet av levende lys, mens et trekors var plasset på brystet til den kjente kulturpersonligheten. Solsjenitsyn var selv en bekjennende ortodoks kristen, og et trofast medlem av sin kirke. Hundrevis av sørgende la ned blomster ved hans grav, og kysset det enkle trekorset som var satt opp der. En mann la ned et eksemplar av boken: "En dag i Ivan Denisovvitsj' liv" ved siden av korset. Dette var boken som gav Solsjenitsyn det litterære gjennombruddet han trengte, for å bli en stemme i nasjonen. Et militærorkester spilte en sørgemarsj, og soldater skjøt en æressalutt før kisten ble lagt til hvile. Aleksandr Solsjenitsyn hadde for valgt dette gravstedet for fire år siden, og søkt Patriark Alekseij II om tillatelse til å bli gravlagt i dette klosteret fra 1600-tallet. Selve begravelsen foregikk etter ortodoks liturgi, i den store katedralen til Guds Mor av Don.
Lagt inn av Bjørn Olav kl. 12:05 a.m. 3 kommentarer:
Etiketter: Aleksandr Solsjenitsyn, begravelse, Den ortodokse kirke, Dmitri Medvedev, Donskoi klosteret, Vladimir Putin
Eldre innlegg Start
Abonner på: Innlegg (Atom)
Om meg
Bjørn Olav
Pastor i Det Norske Baptistsamfunn. Forstander for Kristi himmelfartskapellet. Medlem av Ekumeniska kommuniteten i Bjärka Säby.Nestleder Nasjonalt Bønneråd. Forfatter av bøkene: Gategutten Rune. Rex forlag (1995). Ved stille vann, Frihet forlag (2002 og 2006). Å leve i bønn, Frihet forlag (2006). Abraham - Guds venn. Frihet (2008). Jesusbønnen. Frihet (2010). En tro verd å dø for.(2012). Å kjenne Gud ved navn,(2013)
Vis hele profilen min
Om bloggen
En blogg viet bibelske temaer og viktige samfunnsspørsmål. Guds ord er evig, uforanderlig, guddommelig inspirert, autoritativt. Bloggeieren bekjenner seg til Den apostoliske og Nikenske trosbekjennelsen. Lausanne deklarasjonen og Cape Town erklæringen gir uttrykk for mitt teologiske ståsted. Artiklene har copyright.
Bloggen oppdateres med daglige blogginnlegg. Flere av disse er nyhetsmeldinger og reportasjer, som ikke nødvendigvis representerer bloggforfatterens personlige syn. Disse artiklene er tatt med fordi de har allmenn interesse, eller fordi de er med på å belyse viktige anliggender som er oppe i tiden eller som del av en pågående diskusjon om viktige trosanliggender.
Strid for troen!
Dere kjære! Samtidig med at jeg var meget opptatt med å skrive til dere om vår felles frelse, fant jeg det nødvendig å skrive til dere for å formane dere til å stride alvorlig for den tro som èn gang for alle ble overgitt til de hellige. Jud.v.3
De som nå tok imot hans ord med glede, ble døpt... og de holdt hele tiden urokkelig fast ved apostelens lære og ved samfunnet, ved brødsbrytelsen og ved bønnene. Apgj.2.41a og v.42
"Det er èn kropp, èn Ånd, slik som dere ble kalt og ett håp ved deres kall, det er èn Herre, èn tro, èn dåp, èn Gud og alles Far, Han som er over alle og gjennom alle og i dere alle." (Ef 4,4-6)
DEN APOSTOLISKE TROSBEKJENNELSEN:
Jeg tror på Gud Fader, Den Allmektige, himmelens og jordens skaper. Jeg tror på Jesus Kristus, Guds enbårne Sønn, vår Herre, som ble unnfanget ved Den Hellige Ånd, født av jomfru Maria, pint under Pontius Pilatus, korsfestet, død og begravet, fòr ned til dødsriket, stod opp fra de døde tredje dag, fòr opp til himmelen, sitter ved Guds, Den Allmektige Faders høyre hånd, skal derfra komme igjen for å dømme levende og døde. Jeg tror på Den Hellige Ånd, en hellig, allmenn kirke, de helliges samfunn, syndernes forlatelse, legemets oppstandelse og det evige liv. Amen.
"For ingen kan legge noen annen grunnvoll enn den som er lagt, det er Jesus Kristus." (1.Kor 3,11)
Søk i denne bloggen
Følgere
Links
Kroatiske anabaptister
Digital Puritan
George Warnock
Spurgeon Online
Sword of the Spirit
Servants of the Word
Nymonastisisme
Volmoed
Word&World
Baptist kommunitet
Halford House
Skriveplassen
David Ravenhills blogg
Christ in all
Golden Candlesticks
Neil Cole
Internasjonal misjon
8th day community
Mystery of Israel
Wellspring Community
Robert Watson
Dagen
Church of the Saviour
Russiske fribaptister
Unveiling
Martyn Lloyd-Jones
Masjenkas blogg
Menno Links
Anabaptist litteratur
Dietrich Bonhoeffer
The Overcomer
Harvest Prayer
Kirkelig fasteblogg
Monastisk
Martyrkirkens venner
Frihet forlag og misjon
Mlj.org.uk
christiantapeministry
barnabasbloggen
www.floydandsally.org
www.thecommonlife.com.au
www.labri.org
www.georgeverwer.com
www.andrewshearman.com
www.sojo.net
www.jpusa.org
www.korsvei.no
www.anabaptistnetwork.com
www.thirdway.com
www.scrollpublishing.com
www.gregboyd.org
Interessante linker
Othona Community
David Sladden
David Platt
Mennonite worker
Presten på Anholt
Michael Harper
Disippelgjøring
Bridges for peace
Three cups of tea
Ched Myers
Rosedale Bible College
Hutterite Brethren
Arvika baptistgruppe
Woodland Hills Church
South Chard Church
Anabaptist Norden
Immanuel Community
Anabaptist museum Lancaster
Deep Run Mennonite Church
Anabaptist museum
Arvidstorp
Cape Town erklæringen
Kommunitet i Winnipeg
Dana Candler
Bønnemisjonærer
Profetisk jordbruk i Israel
Henri Nouwen
Philip Yancey
Baptister Gaza
Northumbria Community
Slavisk misjon
Asia Link
Ruth Iren Grimstad
Brødre tidsskrifter
Jeremiakommuniteten
R.P Amos
Sheepfood
NT Church source
Gordon Gentry
Bengt Sjöberg
Rowland Evans
Nations
Institutt for bibeloversettelse
Anabaptistisk bibelundervisning
Eberhard Arnold
Revival Library
Don Currin
Lance/Kaung mfl
MediaServe
Bibelfellesskapet
Anabaptist museum
Pastor Lleonart Barroso
David Bercot
St Benedicts table
World Horizons
Global Horizons
Kristne fredsorganisasjoner
Baptist Peace Fellowship
Eric Foley
Amish living
Anabaptist missional
Amish Wisdom
Beth Wiseman
Howard Snyder
Baptistkirke Burma
Moody Church
Back to the Bible
Interserve
Mennonite Museum
Iranske kristne
Rich Mullins
Stanley Heuerwas
Westminister Chapel
Malcom Hedding blogg
Tro og psykisk sykdom
Anabaptisme og pietisme
Anabaptistiske studier
ABWE
Rom1017
Dennis Greenidge
Mark Stibbe
Interessant bibliotek
Bob Mumford
Charles Simpson
Salige visshet og Livets brød
Pål Helmersens blogg
Fribaptister Litauen
Prayer Baptist Mission
Francis Chan
Evangelist Lou Rossi
David Pawson
Jean Vanier
Watchman Nee's verker
Jesu politikk
William MacDonald
Rhonda Hughey
Vekkelsesfelleskap
Abram Poljak
Bill McLeod
Wycliffe Norge
Navigatørene
AnamCara
New Monasticism
Christian Light Publishers
Rod&Staff bøker
Kristne nyheter
Christian Publishers
A.W Tozer
C.A Coates
Fenelon/Guyon
Dana Congdon
Brethren in Christ
BIC blogg
Israel i profetiene
Asher Intrater
Ron Sider Center
Mennonite kirke
Harry Månsus
Anabaptist bloggere
WEC International
Stefan Swärd
Nymonastisisme
Sven Reichmanns bøker
Vision beyond borders
Kommunitet i Canada
Bønnesenter Karmelfjellet
Pilegrimsmål Irland
Brødre-forkynnere
Svenske kommuniteter
Vandre med Gud
World Horizons
Tozer andakter
Grace Life Shoals
Secret Church
Baptistisk pinse
Misjon og menighet
Scofield study notes
Jonathan W. Hartgrove
Ordet og Israel
OMF
Evangelisk Orientmisjon
Insprirasjonsvideoer
John Bunyan online
Fribaptister
The Radicals
Calvary Chapel
Chuck Smith prekener
The Word for today
Calvary Chapel SB
Kirkehistorie på nett
Bønnehuset i Jerusalem
Slavic Gospel Association
Commonprayer
Verdens bønneatlas
Bibeltroskap
Anabaptist faith
Jesus Radicals
Tilbake til Jerusalem
Trosforsvar
Kristne i Iran
Jesu politikk
Anabaptist blogger
Mennonitenes Sentralkomite
Be for Iran
Kristenunderjord
Vekkelseshistorie
Polske anabaptister
Amish Mennonites
Engelske anabaptister
Franske anabaptister
Anabaptist tidsskrift
Amish studier
Amish leksikon
Carter senteret
Micah2010
NORME
Anabaptistisk retreat
Arne Borgersen
DAWN
Reformerte baptister
Bønnehuset
Lausanne
M.Simons
Frontlinemission
Vekkelsen i Wales
Bønnesenter Kenya
Lance Lambert
Solid bibelundervisning
Dan Wooding
Eivind Flå
Bedehus i Jerusalem
Zac Poonen
Broder Bakht Singh
Misjon i Afrika
Menno Simons
Derek Prince Norge
Kristne nyheter
Karmel Israel Nytt
Pastor John Piper
Nyttige bibelstudielinker
Foldede hender
E-sword
Bearing Precious Seed
http://www.fbcm.org/
The Anabaptist vision
Reba Place menigheten
Reba Place fellsskapet
http://bible.org/
Koinonia Farm
Vekkelseskonferanser
Vekkelsesforum Canada
Evangelist Sammy Tippit
David Wilkersons menighet
David Wilkerson
Leonard Ravenhill
Magasin for vekkelse
Richard Owen Roberts
God bibelundervisning
Paul Washer
Baptistnettverk i Sverige
Fribaptister USA
Spurgeon arkivet
Spurgeons tabernacle
Bibler til forfulgte
Kristent familiearbeid
Anabaptister USA
Svenske baptister
Mennonite nyheter
Fribaptist fellesskap
http://www.gameo.org/
http://www.goldhill.org/
http://www.baptistene.info/
Tony Campolo
Bruderhof
Nymonastisisme
Shane Claiborne
http://www.basileia.no
Anabaptist blogger
Vekkelsesfelleskap
Saddleback Church
Francis Chan
Pastor Blackaby
Stanley Heuerwas
Misjon Iran
Disippelgjøring
http://georgewarnock.com/
http://www.georgewarnock.com/
Shelfari: Book reviews on your book blog
Share a book review on Shelfari, where this reader meets fellow readers.
Bloggarkiv
▼  2017 (178)
▼  mars (23)
Den oppstandne
70 årig irsk nonne banket opp og mishandlet på Fil...
Fastebetraktninger 2017, del 7: En invitasjon til ...
Fransk barneskolelærer trues med å oppsigelse ford...
Fastebetraktninger 2017, del 6: Levende steiner
Den forunderlige og spennende historien om den tib...
80 kinesiske kristne arrestert
Fastebetraktninger 2017, del 5: Profeten Jeremia
En bønn i fastetiden
Den forunderlige og spennende historien om den tib...
Fastebetraktninger 2017, del 4: Gripekorset fra Gr...
På randen av krig, del 29
Nye misjonsfremstøt for å nå Øst-Europa med evange...
Fastebetraktninger 2017, del 3: Jesusbønnen - bønn...
La ordet bli liv
Fastebetraktninger 2017, del 2: Sex-dukker og onds...
Metodistpastor kidnappet i Malaysia
Fastebetraktninger 2017, del 1: Slaveri
Smertefulle kristne møter
Jesu Ånd lytter i vårt indre
Fra og med i dag er Norge blitt et sorteringssamfu...
Ære være Gud for det som skjer i Iran!
40 dager til å vende om, leve enklere og mer radik...
►  februar (70)
►  januar (85)
►  2016 (1089)
►  desember (98)
►  november (100)
►  oktober (88)
►  september (79)
►  august (89)
►  juli (93)
►  juni (78)
►  mai (85)
►  april (93)
►  mars (103)
►  februar (82)
►  januar (101)
►  2015 (974)
►  desember (91)
►  november (80)
►  oktober (83)
►  september (78)
►  august (83)
►  juli (84)
►  juni (81)
►  mai (91)
►  april (76)
►  mars (78)
►  februar (64)
►  januar (85)
►  2014 (1079)
►  desember (75)
►  november (76)
►  oktober (86)
►  september (84)
►  august (97)
►  juli (111)
►  juni (97)
►  mai (94)
►  april (104)
►  mars (94)
►  februar (73)
►  januar (88)
►  2013 (1057)
►  desember (91)
►  november (98)
►  oktober (99)
►  september (78)
►  august (85)
►  juli (105)
►  juni (84)
►  mai (98)
►  april (84)
►  mars (85)
►  februar (70)
►  januar (80)
►  2012 (1176)
►  desember (92)
►  november (110)
►  oktober (92)
►  september (85)
►  august (92)
►  juli (97)
►  juni (112)
►  mai (94)
►  april (88)
►  mars (105)
►  februar (101)
►  januar (108)
►  2011 (1282)
►  desember (105)
►  november (105)
►  oktober (110)
►  september (92)
►  august (115)
►  juli (108)
►  juni (99)
►  mai (116)
►  april (114)
►  mars (121)
►  februar (101)
►  januar (96)
►  2010 (1325)
►  desember (111)
►  november (102)
►  oktober (103)
►  september (95)
►  august (110)
►  juli (108)
►  juni (114)
►  mai (123)
►  april (103)
►  mars (114)
►  februar (119)
►  januar (123)
►  2009 (1376)
►  desember (101)
►  november (99)
►  oktober (120)
►  september (126)
►  august (147)
►  juli (146)
►  juni (109)
►  mai (114)
►  april (97)
►  mars (107)
►  februar (112)
►  januar (98)
►  2008 (971)
►  desember (105)
►  november (84)
►  oktober (89)
►  september (84)
►  august (96)
►  juli (86)
►  juni (71)
►  mai (76)
►  april (78)
►  mars (74)
►  februar (69)
►  januar (59)
►  2007 (671)
►  desember (66)
►  november (59)
►  oktober (57)
►  september (61)
►  august (55)
►  juli (71)
►  juni (55)
►  mai (54)
►  april (45)
►  mars (49)
►  februar (48)
►  januar (51)
►  2006 (411)
►  desember (44)
►  november (33)
►  oktober (40)
►  september (31)
►  august (34)
►  juli (47)
►  juni (38)
►  mai (28)
►  april (30)
►  mars (29)
►  februar (40)
►  januar (17)
Enkel-tema. Drevet av Blogger.